b'\n_START_ARTICLE_\nApatovec\n_START_SECTION_\nPromet\n_START_PARAGRAPH_\nKroz ovo selo prolazi planinarski put br. 29 prema Kalniku. Osam kilometara od Koprivnice u dijelu isto\xc4\x8dnog Kalnika, na koti Pesek (295 m) nalazi se planinarska ku\xc4\x87a "Rudi Juri\xc4\x87". Ona je na trasi Koprivni\xc4\x8dkog planinarskog puta. Od nje vodi ozna\xc4\x8dena markirana planinarska staza preko Vrhovca Sokolova\xc4\x8dkog, Malog Botinovca, Apatovca, Stupa i Vratna do planinarskog doma na Kalniku (sedam sati hoda). Koprivni\xc4\x8dki planinarski put prote\xc5\xbee se dijelom isto\xc4\x8dnog Kalnika a dijelom zapadnim predjelima Bilogore._NEWLINE_Apatovec i Slanje su spojeni makadamskom cesto s \xc5\xa1umskim predjelom Vratno, kroz kojeg ide stara rimska cesta, koja koja duboko na sjever zasjeca greben planine, od po\xc4\x8detnih 220 metara, pa sve do iznad 350 metara. Tim je putem mogu\xc4\x87e do Ludbrega i Koprivnice._NEWLINE_Kod ovog sela se nalazi izvor mineralne vode, Apatove\xc4\x8dko vrelo. Danas se puni pod nazivom Kalni\xc4\x8dka, a na sjeveru su Vara\xc5\xbedinske Toplice, \xc5\xa1to sve govori da se ispod planine Kalnika nalaze aktivne stijene._NEWLINE_Tri i pol sata hoda planinarskim stazama zapadno od apatove\xc4\x8dkog izvora se nalazi Stari grad Veliki Kalnik.'